Publication: Magyar Közlöny
Issue: MK-2008-87 (Year: 2008, Number: 87)
Era: 2004-2010
Section: szóló 169/2006. (VII. 28.) Korm. rendelet 1. § b) pontjában meghatározott feladatkörömben eljárva a következõket rendelem el:
Paragraph Index: 288

(1) Az általános forgalmi adóról szóló 2007. évi CXXVII. törvény (a továbbiakban: Áfa tv.) 100. §-ában szabályozott általános forgalmi adó (a továbbiakban: adó) visszatéríttetése iránti jog gyakorlása érdekében a termék beszerzõjének igazolnia kell, hogy személyes jogállása szerint olyan, bírósági vagy más hatósági nyilvántartásban bejegyzett személy vagy szervezet, aki (amely) tevékenységét – alapszabálya (alapító okirata) szerint – közhasznú tevékenységként folytatja (a továbbiakban: közhasznú tevékenységet folytató személy, szervezet). Ezt annak az államnak a hatáskörrel és illetékességgel rendelkezõ hatósága által kibocsátott okirat igazolja, ahol a közhasznú tevékenységet folytató személyt, szervezetet ilyenként bejegyezték.

Source: https://magyarkozlony.hu/hivatalos-lapok/039f6e39777b63c3e5052f46c9206e32a8834438/dokumentumok/738f78b36511b166c9c374bb5db5170f4c9d4b67/letoltes